Ég held að það þurfi að gera alvarlegar breytingar á þeim lögum sem fjalla um rétt fólks til að öðlast ökuréttindi . Því þegar það er skoðað að aldurshópurinn 17 - 19 ára er sá hópur sem hlutfallslega veldur flestum óhöppum í umferðinni , þá sé ég þann kost vænstan að taka þennan hóp úr umferð . Ég verð vitni að því á hverjum degi að fólk ekur um mitt hverfi á alltof miklum hraða . Það er þannig til dæmis hér á Suðurgötunni , sunnan Hringbrautar , að ég held að það sé sjaldgæft að sjá bíla sem fara á réttum hraða og að þar sé virt stöðvunarskylda , það heyrir til undantekninga . Svo merkilega vill nú til að obbinn af þeim sem ég sé fara allof hratt hér í næsta nágrenninu , eru akkúrat þeir yngstu . Ef þingmenn allra flokka standa saman um þetta átak , þá held ég að þeir geti allir komist hjá því skelfilega atkvæðatapi sem óhjákvæmilega yrði raunin ef einn flokkur stæði að slíkri tillögu . Málið má ekki snúast um atkvæði , það snýst ekki einvörðungu um líf ungra ökumanna og það snýst ekki heldur um það að sölumenn bifreiða missi spón úr sínum aski . Þetta mál snýst um velferð þjóðarinnar , ábyrgðarhlutverk stjórnmálamanna og vilja okkar allra til að byggja hér betra þjóðlíf . Þetta er nú það sem ég held . Nú skal hefja átak enn , ekkert má hér spara því villtir hryðjuverkamenn um vegi landsins fara .